hotchpotch/miracl-hf-unified huggingface dataset:
सोलारकॉइन (सौर सिक्का)
सोलारकॉइन एक (क्रिप्टो-मुद्रा : § ; एस एल आर ) है, जिसका शुभारम्भ जनवरी २०१४ में हुआ और जिसे वैश्विक सौर बिजली उत्पादन को प्रोत्साहित करने के लिए अमल किया गया।
सोलारकॉइन की आपूर्ति रूपांकित किया गया है चालीस सालों तक टिकने के लिए, ९७,५०० टेरावाट सौर बिजली उत्पादक को प्रोत्साहन देते हुए। सोलारकॉइन दो प्रकार के काम के सबूत द्वारा समर्थित है। पहला पारंपरिक क्रिप्टोग्राफिक सबूत है, जो डिजिटल मुद्रे के साथ सम्बंधित है। दूसरे काम का सबूत है, तीसरे पक्ष सत्यापित मीटर-अध्ययन, जो १ मेगा वाट सौर बिजली के उत्पादन का प्रतिनिधित्व करता है। सोलारकॉइन, इन दोनों कामों के सबूतों को एक साधन के रूप में उपयोग करते हुए, सौर बिजली उत्पादन को पुरस्कृत करने के लिए, समान रूप से वितरित है।
सोलारकॉइन उन व्यक्तियों द्वारा मांग किया जा सकता है जिनके घरों के छत पर सौर  ऊर्जा पैनल हो या बड़े सौर बिजली खेतों में (जो पट्टे पर पाया गया हो या वित्तपोषित हो)।
सोलारकॉइन बिटकॉइन के लिए एक प्रतिस्थापन नहीं है। वह एक पूरक मुद्रा है जो ब्लाक- चैन टेक्नोलॉजी का उपयोग करता है जिसको लागू किया गया है वैश्विक सौर बिजली उत्पादन को प्रोत्साहित करने के लिए।सोलारकॉइन को काम के सबूत (पाउ) द्वारा, बहुत सारें निवेशकों को वितरित किया गया, सितम्बर २०१४ तक। तब से, हिस्सेदारी सबूत का समय (पोस्ट) को अधिक पर्यावरण के अनुकूल ऊर्जा के रूप में प्रयोग किया जा रहा है। पाउ से पोस्ट का संक्रमण के साथ पैसे की कमी बढता है, जो लम्बे समय में, इसकी कीमत बढाता है। अब सौर ऊर्जा के उत्पादन के जरिये ही सोलारकॉइन का खनिकर्म हो सकता है।
¹ बिटकॉइन- प्रेरित सोलारकॉइन नवीकरणीय ऊर्जा विकास को बढावा देने के उद्देश्य में है
अभिकेन्द्रिय बल (घुर्णी निर्देश तन्त्र)
कोणीय वेग यह एक अदिश राशि होता है इसे ओमेगा से प्रदर्शित करते है
आयेशा दत्त
आयेशा दत्त (जन्म :०५ जून १९६०) एक भारतीय अभिनेत्री तथा निर्माता है जो प्रसिद्ध बॉलीवुड अभिनेता जैकी श्रॉफ की पत्नी तथा टाइगर श्रॉफ की माँ है।
कोलाज़ेन इंडक्सन थेरापी
कोलाज़ेन इंडक्सन थेरापी (Collagen induction therapy) या माइक्रोनिडलिंग एक ऐसी सौंदर्यशास्त्रीय चिकित्सा पद्धति है जिसके तहत त्वचा में जीवाणुहीन किए गये सुई की मदद से छोटे-छोटे छिद्र किए जाते है। इस प्रक्रिया के तहत त्वचा को पहले सुन्न किया जाता है और फिर सुईओं से भरा हुआ यंत्र त्वचा के ऊपर फिराया जाता है। सुई अंतरत्वक (डरमिस) की गहराई के अनुरूप अंदर तक डाली जाती है।
सुई के अंदर जाने से त्वचा को आघात पहुँचता है और आहत त्वचा फाइब्रोबलस्ट्स को संकेत भेज कर छतिग्रस्त हो गये कोलाज़ेन की जगह नये कोलाज़ेन के निर्माण के लिए प्रेरित करती है।
नये कोलाज़ेन की उत्पत्ति से त्वचा की रंगत और इसके खिचाँव में बेहतरी आती है साथ ही साथ पुराने दाग, धब्बे और रोमकूपों के आकार पर भी फ़र्क पड़ता है।
इस प्रक्रिया के सर्वप्रथम प्रणेता फ्रांसीसी डॉक्टर माइकल पिस्तोर थे जिन्हे मेसोतेरापी के अविष्कार का भी श्रेय दिया जाता है। ११९० में मंट्रियाल, कनाडा के काया चिकित्सक आंद्रे कामीरांड ने बिना इंक के टॅटू गन्स का उपयोग करते हुए शल्य चिकित्सा के बाद होने वाले निशान को मिटाने का कार्य किया।
इस प्रक्रिया के दौरान रोगी को सहज बनाए रखने के लिए थोड़े समय तक असर करने वाली निश्चेतक क्रीम लगाई जाती है। रोगी की अवस्था और आवश्यकता के अनुसार एकाधिक बार यह प्रक्रिया करनी पड़ सकती है। मध्यम आकार के मुँहासे के धब्बों को दूर करने में तीन से चार माइक्रोनीडलिंग बार करनी पड़ सकती है।
जबकि गहरे दाग और शल्य चिकित्सा के निशान मिटाने में पाँच से छह प्रयास आवश्यक होते हैं। दो उपचारों के मध्य ४ से ६ सप्ताह का अंतर होना चाहिए। इससे संबंधित कई चिकित्सक इसका असर बनाए रखने के लिए ६ से १२ महीने के अंतराल पर दुबारा माइक्रोनीडलिंग कराने की सलाह देते हैं।
यह एक ऐसी तकनीक है जिसके सन्दर्भ में विशेष शोध अभी चल ही रही है फिर भी इसका व्यापक रूप से उपयोग शुरू हो गया है। यह प्रक्रिया आम तौर पर लेज़र और आई. पी. एल. उपचार के फोटोरेज़ूनीवेसन के सिद्धांत पर आधारित है। फ़र्क यह है क़ि माइक्रोनीडलिंग में असली शारीरिक आघात पर ज़ोर दिया जाता है।
यह पद्धति सुरक्षित रूप से त्वचा के उपचार की सरल और तेज उपाय के रूप में लोकप्रिय हो रही है। इस प्रक्रिया को बिना हानि के बार-बार दोहराया जा सकता है और यह उन क्षेत्रों के लिए भी अच्छी मानी जाती है जहाँ लेज़र उपचार आसानी से उपलब्ध नहीं होता।
इस पद्धति में आम तौर पर एक विशेष तरह का यंत्र उपयोग किया जाता है जो एक हस्तचालित बेलानाकार यंत्र अथवा एक स्वचालित मुहर के जैसा यंत्र हो सकता है। स्वचालित यंत्र आमतौर पर एक मोटर द्वारा चालित होते हैं और इनकी आवृति (स्टॅंप्स/ सेकंड) और सुई की गहराई को नियंत्रित किया जा सकता है।
इस तरह के पेन बाजार में कई ब्रांड नाम जैसे कि स्किनपेन, माइक्रो पेन और इंनो पेन के नाम से उपलब्ध हैं। हाल के समय में बाजार में व्यास और लंबाई की भिन्नता वाले कई तरह के यंत्र उपलब्ध हो गये हैं जिनकी मुटाई ०.३ से लेकर ५ मिली मीटर तक होती है।
चूडाला
चूडाला एक विदुषी थी जिसका आख्यान योगवासिष्ठ में आया है।
द्वापर युग में मालप देश में शिखिध्वज नाम का एक राजा था। उसकी पत्नी सौराष्ट्र की राजकन्या थी-नाम था उसका चूडाला। बहुत समय तक दोनों उपभोग में निरत रहे। पीछे उनके मन में आत्म ज्ञान की आकाँक्षा हुई। दोनों अपने-अपने ढंग से इस प्रयास में अग्रसर रहने लगे। रानी ने संक्षेप में समझ लिया था कि दृष्टिकोण को बदल लेना और अन्तःकरण को साध लेना ही ब्रह्मज्ञान है। सो उस उपलब्धि पर वह बहुत प्रसन्न रहने लगी। राजा को भी सिखाती, तो वे स्त्री के प्रति हीन भावना रखने के कारण उसकी बात पर ध्यान नहीं देते थे।
राजा को कर्मकाण्डपरक तप-साधना में विश्वास था, सो वे एक दिम चुपचाप रात्रि में उठ कर वन चले गये। रानी ने योगबल से जान लिया, सो राजकाज स्वयं चलाने लगी। राजा को कुछ काल के लिए प्रवास जाने की बात कह दी।
एक दिन उनने राजा से मिलने की इच्छा की, सो सूक्ष्म शरीर से वहीं जा पहुँची, जहाँ राजा था। वेष ऋषि कुमार का बनाया। परिचय पूछने पर अपने को नारद पुत्र कहा। राजा के साथ उनकी ज्ञान चर्चा चल पड़ी। पर संध्या होते ही वे दुःखी होने लगे। बोले मुझे दुर्वासा का शाप लगा है। दिन में पुरुष और रात्रि में नारी हो जाता हूँ। आपके पास टिक सकूँगा?
राजा ने कहा-आत्मा न स्त्री है, न पुरुष। न इनमें कोई छोटा है, न बड़ा। डरने जैसी कोई बात नहीं है आप हमारे मित्र हो गये हैं प्रसन्नतापूर्वक साथ में रहें। कई दिल बीत गये। मित्रता प्रगाढ़ हुई, तो स्त्री बने ऋषि कुमार ने कहा मेरी काम वासना प्रबल हो रही है, रुका नहीं जाता। राजा ने कहा, आत्मा पर कुसंस्कार न पड़े, तो शरीर क्रियाओं में कोई दोष नहीं है। उनका काम-क्रीडा प्रकरण चल पड़ा। न राजा को खेद था, न पश्चाताप। अब वे स्त्री पुरुष को समान मानने लगे थे।
चूडाला ने अपना असली रूप प्रकट किया और राजा को महल में घसीट लाई। स्त्री को हेय मानने और उसके परामर्श की उपेक्षा करने का हेय भाव उनके मन से विदा हो गया। राजा ने चूडाला को अपना गुरु माना। प्रसन्नतापूर्वक राजकाज चलाते हुए आत्म ज्ञान में लीन रहे।
एमानिटा बिस्पोरिगेरा
एमानिटा बिस्पोरिगेरा (Amanita bisporigera) एक प्रकार का विषैला फफूंद (कवक) है। यह एमानिटा प्रजाति है। यह उत्तर पूर्वी अमेरिका से दक्षिण में मेक्सिको तक के जंगलों में पाया जाता है। इसका पश्चिमी उत्तर अमेरिका में मिलना लगभग न के बराबर है। इस फफूंद के ऊपर सफेद सिर का आकार लगभग 10 से॰ मी॰ तक होता है। यह 14 से॰ मी॰ ऊपर बढ़ता है और 1.8 से॰ मी॰ तक मोटा होता है।
इसके बारे में पहली बार 1906 को बताया गया, और बिस्पोरिगेरा की श्रेणी में जोड़ा गया था। इसे खाने के लगभग 6 से 24 घंटों के बाद इसके पहले लक्षण का पता चलता है। इसके बाद जिगर और गुर्दे काम करना बंद कर देते हैं। उसके बाद चार या उससे अधिक दिनों के बाद मौत हो जाती है। एमानिटा बिस्पोरिगेरा को वैज्ञानिक रूप से वर्णित सबसे पहले 1906 में अमेरिकी वनस्पतिशास्त्री जॉर्ज फ्रांसिस एटकिंसन ने किया था। जिसका प्रकाशन कॉर्नेल विश्वविद्यालय में उनके सहयोगी चार्ल्स लुईस द्वारा हुआ। वर्ष 1941 में एडवर्ड-जीन गिल्बर्ड ने इसे नये वंश एमनिटिना में डाल दिया। लेकिन अब इसे एमानिटा में ही रखा गया है। इसके लिए अमेरिका में स्थानीय भाषा में इसे "मौत की सफेद टोपी" कहा जाता है। क्योंकि यह एक विषैला कवक है और इससे मरने वालों की मृत्यु दर 25% से 50% है।
ऊष्मायित्र
ऊष्मायित्र या डिंबौपक (Incubator) एक प्रकार का उपकरण है, जिसके द्वारा कृत्रिम विधि से अंडों को सेआ जाता है और उनसे बच्चे उत्पन्न कराए जाते हैं। इस उपकरण का उपयोग रोगविज्ञान तथा जीवाणुविज्ञान में अथवा कृत्रिम धात्री (foster-mother) के लिये भी किया जाता है।
जीवविज्ञान एवं आयुर्विज्ञान में:कला एवं मनोरंजन में:अन्य उपयोग:
एमानिटा प्रजातियों की सूची
एमानिटा प्रजातियों की सूची में एमानिटा में शामिल कुछ प्रजातियों को जोड़ा गया है। इन सभी को फफूंद कहा जाता है। यह सभी फफूंद (कवक) पूरी दुनिया के अलग अलग जगह पाये जाते है और एमानिटा में बहुत से प्रजाति विषैले होते हैं। इनमें कुछ खाने योग्य भी होते हैं। विषैले कवक से मरने वाले 95% लोग इस प्रजातियों के कवक के कारण मारे जाते हैं।
द रविज कोल्लम
द रविज कोल्लम एक पांच सितारा होटल है, जो भारत के कोल्लम शहर में अष्टमुडी झील के तट पर है। इसका स्वामित्व रविज होटल्स एंड रिसोर्ट्स कंपनी के पास है।इस होटल का उद्घाटन बॉलीवुड अभिनेता शाहरुख खान और मलयालम अभिनेता मोहन लाल द्वारा १९ अगस्त २०११ को किया गया।
इस होटल के सबसे पास पड़ने वाला हवाई अड्डा, त्रिवेंद्रम हवाई अड्डा है जो इस होटल से ७० किलो मीटर की दूरी पर है।कोच्चि दूसरा सबसे नजदीकी एयरपोर्ट है जो यह से १७० किलोमीटर की दूरी पर स्थित है।
इस होटल के आस पास कई पर्यटक (टूरिस्ट) स्थल है। इनमे सनसेट बोट क्रूज़, अमृतपुरी, सस्पेंशन ब्रिज एवं कई आस पास कई झरने हैं। शहर में हीं ालउमकदवु बैकवाटर्स , ससथमकोट्टा लेक एवं कोल्लम बीच जैसे पर्यटक स्थल है।
आइजक डिज़रेली
आइजक डिज़रेली (Isaac D'Israeli ; 11 मई 1766 – 19 जनवरी 1848) ब्रितानी लेखक तथा विद्वान थे। वे ब्रिटेन के प्रधानमन्त्री बेंजामिन डिसरायली के पिता थे।
आइजक डिज़रेली एक स्पेनी यहूदी के पुत्र थे। उनका जन्म एनफील्ड में हुआ। उनके पिता सन् १७४८ में वेनिस से आकर इंग्लैंड में बस गये थे। पिता अपने लड़के को वाणिज्य व्यापार में लगाना चाहता था किंतु युवक डिजरेली इसके विरुद्ध था। उसने इस विषय पर एक लंबी कविता लिखी जिनमें व्यापार व्यवसाय के प्रति उसका विरोध स्पष्ट प्रकट होता था। फ्रांस की यात्रा के समय उसने कुछ समय पेरिस की साहित्यक मंडली में बिताया। १७८८ में लंदन लौटने के बाद उसने 'जेंटिलमैंस मैगजीन' में एक कविता लिखी जिससे प्रभावित होकर एच. जे. पाई ने उसके पिता को समझाया कि आइजक को व्यवसाय में लगाना भूल होगी। १७९० में डिजरेली ने 'ए डिफेंस ऑव पोएट्री' (कविता का पक्षपोषण) नामक पुस्तक लिखी जो पाई के नाम समर्पित की गई। उसकी सबसे प्रसिद्ध पुस्तक 'क्यूरिआसिटीज ऑव लिटरेचर' है। उसकी अन्य रचनाएँ हैं - 'लिटररी रीक्रिएशंस' (साहित्यिक मनोरंजन), 'कालामिटीज ऑव आथर्स' (लेखकों की विपत्तियाँ), 'क्वारल्स ऑव आथर्स' (लेखकों के झगड़े)। उसने तीन उपन्यास तथा दो ऐतिहासिक ग्रंथ भी लिखे। १८४८ में उसकी मृत्यु हुई।
टी.ए.पी. पुर्तगाल
टी.ए.पी. पुर्तगाल, पुर्तगाल की प्रशासकीय एयरलाइन्स है। इसका मुख्य कार्यालय लिस्बन में हंबर्टो डेल्गाडो एयरपोर्ट पर स्थित है जो इसका मुख्य आधार केंद्र भी है। यह स्टार अलायंस का सदस्य भी है और ३८ देशों के ८८ गंतव्यों के लिए हर सप्ताह २००० से भी अधिक उड़ाने संचालित करता है। इस के पास ८८ विमान हैं जिनमे से ६३ एयरबस द्वारा निर्मित हैं। २५ अन्य विमान टी.ए.पी. पुर्तगाल एक्सप्रेस के द्वारा संचालित किए जाते हैं।
जून २०१५ मे इस एयरलाइन्स का अर्ध-निजीकरण किया गया और इसका स्वामित्व अट्लॅंटिक गेट्वे कन्सॉर्टियम के पास चला गया जिसका नेतृत्व आज़ुल लिंहास, आएरेआस ब्रासिलेइरस और हंबर्टो प्य्ड्रॉसा के मलिक डेविड नीलेमान करते हैं। जून २४, २०१५ को हुए एक सौदे मे कन्सॉर्टियम ने इस विमान सेवा मे ६१% की भागीदारी सरकार से खरीद ली और इसके पास शेष बचे ३४% को २०१८ के अंत तक खरीदने का विकल्प भी खुला रखा।
पुर्तगाल के पूर्ववर्ती मध्य-दक्षिणपंथी विचारधारा वाली सरकार द्वारा किया गया यह सौदा टी.ए.पी. के कर्मचारियों और जनता के एक बड़े हिस्से के विरोध के कारण विवादों के घेरे मे रहा और अक्तूबर २०१५ मे हुए चुनावों के बाद सत्ता मे आई नयी वामपंथी सरकार ने इस का नियंत्रण वापस करने की माँग रखी. इसी कारण फ़रवरी २०१६ मे हुए एक नये करार के तहत इसका नियंत्रण फिर से पुर्तगाल सरकार के पास चला गया। वर्तमान मे इसमे पुर्तगाल सरकार ५०% का हिस्सा है और कन्सॉर्टियम के पास ४५. शेष ५% हिस्सा टी.ए.पी. के कर्मचारियों और इसके साझेदारों के पास है।
टी.ए.पी. पुर्तगाल का कॉर्पोरेट ऑफीस सांता मरीया डोस ओलिवैइस, लिस्बन के हंबर्टो डेल्गाडो एरपोर्ट के बिल्डिंग २५ मे है। इस एयरलाइन्स के पास टी.ए.पी. एक्सप्रेस, गरौंदफोर्से पोर्चुगल, मेगासिस सहित दस सहायक कंपनियाँ भी है। इसकी एक सहायक कंपनी टी.ए.पी. कार्गो, पुर्तगाल की चौथी सबसे बड़ी मालवाहक एयरलाइन्स है। इसके पास अपने मालवाहक विमान नहीं है। यह टी.ए.पी. पुर्तगाल के नियमित यात्री विमान सेवा मे उपलब्ध समान ढोने के अतिरिक्त स्थान को बेचता है और साथ ही दूसरी एयरलाइन्स के सहयोग से पाँच पूर्ण मालवाहक मार्गों का भी संचालन करता है।
२०१५ मे जब इसका नियंत्रण कन्सॉर्टियम के पास गया था तो इसके नये प्रबंधन ने जून २०१५ मे ५३ नये एयरबस विमान खरीदने की घोषणा की थी। इसमे १४ चौड़े-आकार वाले ए ३३० एस और ३९ छोटे-आकार के ए ३२० विमान शामिल थे। जनवरी २०१६ मे टी.ए.पी. पुर्तगाल ने ८ ए. टी. आर. ७२-६०० और ९ एम्बराएर १९० विमान खरीदने की भी घोषणा की। साथ ही इसने पोर्तुगलिअ पि.जि.ए. एयरलाइन्स की जगह नये ब्रांड टी.ए.पी. एक्सप्रेस को भी लॉंच करने का निर्णय किया। इसी महीने चौड़े-आकर वाले विमानो की संख्या बढ़ाने के लिए ८ और ए३३०-२२० लिए जाने का निर्णय हुआ।  इन सौदों के बाद टी.ए.पी. पुर्तगाल एयरबस ए ३३० नियो को अपने उड़ान दस्ते मे शामिल करने वाली पहली एयरलाइन्स बन जाएगी.
२०१५-१६ मे ऐसे १४ विमान खरीदने का करार हुआ है और एयरबस २०१७ के अंत से इनकी आपूर्ति शुरू करेगी। इसके साथ ही नये विमानो के “एयर स्पेस” नाम से विख्यात नये कॅबिन लेआउट के कारण यह अपने विमानों मे अतरिक्त यात्री क्षमता भी जोड़ पाएगी.
जालिवाड़ा खुर्द
जालिवाड़ा खुर्द एक गाँव है जो राजस्थान राज्य के जोधपुर ज़िले और बिलाड़ा तहसील के अंतर्गत आता है। यह एक ग्राम पंचायत भी है। यह पीपाड़ से लगभग ०८ किलोमीटर की दूरी पर स्थित है। २०११ में भंवरी देवी हत्याकांड में पूर्व कांग्रेस नेता महिपाल मदेरणा ने भंवरी देवी को यहीं से अपहरण किया था।
कांगो द्रोणी
कांगो द्रोणी (Congo Basin) मध्य अफ़्रीका में बहने वाली कांगो नदी की अवसादी द्रोणी व जलसम्भर क्षेत्र है। इस द्रोणी के इलाक़े को कभी-कभी सरल-रूप से कांगो क्षेत्र भी कहा जाता है।
कांगो जलसम्भर पूर्व अफ़्रीकी रिफ़्ट की ऊँचाईयों में आरम्भ होता है, जहाँ चाम्बेशी नदी (Chambeshi River), उएले नदी (Uele River) और उबांगी नदी (Ubangi River) बहती हैं। जलसम्भर के मध्य क्षेत्रों में लुआलाबा नदी (Lualaba River) बहती है। भूवैज्ञानिक रूप से पूर्व अफ़्रीकी रिफ़्ट में अभी भी ऊँचाई बढ़ रही है जिस से जल में तलछट (सेडिमेन्ट) का प्रवाह बहुत अधिक है हालांकि ऐसा आमतौर पर बहुत ऊँचाईयों से आनी वाली नदियों में अधिक पाया जाता है और कांगो जलसम्भर अधिकतर एक कम ऊँचाई वाला क्षेत्र है। कुल मिलाकर कांगो द्रोणी ३७ लाख वर्ग किमी पर विस्तृत है और इसमें विश्व के सबसे बड़े अबाधित वर्षावनों के समूहों में से कुछ और फैले हुए आर्द्रभूमि क्षेत्र पाये जाते हैं। द्रोणी का अंत कांगो नदी द्वारा गिनी की खाड़ी में अटलांटिक महासागर के विलयस्थल पर होता है। पूरे जलसम्भर क्षेत्र में सालभर मौसम भूमध्यरेखीय-ऊष्णकटिबन्धीय (इक्वॉटोरियल-ट्रॉपिकल) होता है, जिसमें दो वर्षा के मौसम और हर समय गरमी रहती है। यह द्रोणी पश्चिमी निम्नभूमि गोरिल्ला (Western Lowland Gorilla) का निवासक्षेत्र है, जो एक विलुप्तप्राय जाति है।
कांगो द्रोणी कई पिग्मी जातियों की मातृभूमि रही है जिसमें बांटू लोग समय के साथ आ बसे और उन्होंने कांगो राज्य की स्थापना करी। १९वीं शताब्दी के अंत में बेल्जियम, फ़्रांस और पुर्तगाल ने यहाँ अपने उपनिवेश बना लिये। १९६०-१९८० काल में यह सभी उपनिवेश स्वतंत्र देशों के रूप में उभरे।
पेठा (मिठाई)
पेठा उत्तर भारत की एक पारदर्शी नरम मिठाई है। आमतौर पर आयताकार या बेलनाकार आकृति का यह व्यंजन, एक विशेष सब्जी, सफ़ेद लौकी (या सफेद कद्दू, या बस पेठा) से बनाया जाता है। आगरा नगर से संबंधित होने के कारण इसे अक्सर आगरा का पेठा भी कहा जाता है।
बढ़ती मांग और नवाचार के साथ, मूल रूप में तैयार पेठे की अनेक किस्में विकसित हो चुकी हैं। अनेक स्वादिष्ट प्रकार उपलब्ध हैं, जैसे कि केसर पेठा, अंगूरी पेठा आदि। सामग्री के आधार पर कुछ अन्य बदलाव किए जाते हैं, उदाहरणतः नारियल के साथ एक मिश्रित, या केवड़ा सार पेठा को स्वादिष्ट व सुगंधित करने के लिए प्रयोग किया जाता है।
ऐसा कहा जाता है कि पेठे ने मुगल सम्राट शाहजहां की रसोई में जन्म लिया था।
मूल रूप से आगरा में निर्मित होने के कारण यह आगरा का पेठा के नाम से स्थानीय मिठाई प्रमाणित होता है।
अंगिरा
पुराणों में बताया गया है कि महर्षि अंगिरा ब्रह्मा जी के मानस पुत्र हैं तथा ये गुणों में ब्रह्मा जी के ही समान हैं। इन्हें प्रजापति भी कहा गया है और सप्तर्षियों में वसिष्ठ, विश्वामित्र तथा मरीचि आदि के साथ इनका भी परिगणन हुआ है। इनके दिव्य अध्यात्मज्ञान, योगबल, तप-साधना एवं मन्त्रशक्ति की विशेष प्रतिष्ठा है। इनकी पत्नी दक्ष प्रजापति की पुत्री स्मृति (मतान्तर से श्रद्धा) थीं, जिनसे इनके वंश का विस्तार हुआ।
इनकी तपस्या और उपासना इतनी तीव्र थी कि इनका तेज और प्रभाव अग्नि की अपेक्षा बहुत अधिक बढ़ गया। उस समय अग्निदेव भी जल में रहकर तपस्या कर रहे थे। जब उन्होंने देखा कि अंगिरा के तपोबल के सामने मेरी तपस्या और प्रतिष्ठा तुच्छ हो रही है तो वे दु:खी हो अंगिरा के पास गये और कहने लगे- 'आप प्रथम अग्नि हैं, मैं आपके तेज़ की तुलना में अपेक्षाकृत न्यून होने से द्वितीय अग्नि हूँ। मेरा तेज़ आपके सामने फीका पड़ गया है, अब मुझे कोई अग्नि नहीं कहेगा।' तब महर्षि अंगिरा ने सम्मानपूर्वक उन्हें देवताओं को हवि पहुँचाने का कार्य सौंपा। साथ ही पुत्र रूप में अग्नि का वरण किया। तत्पश्चात वे अग्नि देव ही बृहस्पति नाम से अंगिरा के पुत्र के रूप में प्रसिद्ध हुए। उतथ्य तथा महर्षि संवर्त भी इन्हीं के पुत्र हैं। महर्षि अंगिरा की विशेष महिमा है। ये मन्त्रद्रष्टा, योगी, संत तथा महान भक्त हैं। इनकी 'अंगिरा-स्मृति' में सुन्दर उपदेश तथा धर्माचरण की शिक्षा व्याप्त है।
सम्पूर्ण ऋग्वेद में महर्षि अंगिरा तथा उनके वंशधरों तथा शिष्य-प्रशिष्यों का जितना उल्लेख है, उतना अन्य किसी ऋषि के सम्बन्ध में नहीं हैं। विद्वानों का यह अभिमत है कि महर्षि अंगिरा से सम्बन्धित वेश और गोत्रकार ऋषि ऋग्वेद के नवम मण्डल के द्रष्टा हैं। नवम मण्डल के साथ ही ये अंगिरस ऋषि प्रथम, द्वितीय, तृतीय आदि अनेक मण्डलों के तथा कतिपय सूक्तों के द्रष्टा ऋषि हैं। जिनमें से महर्षि कुत्स, हिरण्यस्तूप, सप्तगु, नृमेध, शंकपूत, प्रियमेध, सिन्धुसित, वीतहव्य, अभीवर्त, अंगिरस, संवर्त तथा हविर्धान आदि मुख्य हैं।
ऋग्वेद का नवम मण्डल जो 114 सूक्तों में निबद्ध हैं, 'पवमान-मण्डल' के नाम से विख्यात है। इसकी ऋचाएँ पावमानी ऋचाएँ कहलाती हैं। इन ऋचाओं में सोम देवता की महिमापरक स्तुतियाँ हैं, जिनमें यह बताया गया है कि इन पावमानी ऋचाओं के पाठ से सोम देवताओं का आप्यायन होता है।
उत्तर प्रदेश आयुर्विज्ञान विश्वविद्यालय
उत्तर प्रदेश आयुर्विज्ञान विश्वविद्यालय (अंग्रेजी: Uttar Pradesh University of Medical Sciences) (पूर्व में "उत्तर प्रदेश ग्रामीण आयुर्विज्ञान एवं अनुसंधान संस्थान"), सैफई (इटावा) में उत्तर प्रदेश सरकार के विधेयक 15, वर्ष 2016 द्वारा स्थापित एक विश्वविद्यालय है। विश्वविद्यालय के अधीन मेडिकल कॉलेज, स्नातकोत्तर डेन्टल काॅलेज, पैरामैडिकल कॉलेज, नर्सिंग कॉलेज और फार्मेसी कॉलेज चल रहे हैं साथ में 850 बिस्तर वाला मल्टी स्पेशलिटी अस्पताल, ट्रामा एवं बर्न सेंटर भी कार्यरत है। इसके अतिरिक्त 650 करोड़ के बजट के साथ एक 500 बिस्तरों वाले सुपर स्पेशियलिटी अस्पताल का कार्य भी उत्तर प्रदेश सरकार द्वार प्रारम्भ करा दिया गया है।
सत्यपाल जैन
सत्यपाल जैन भारतीय विधि आयोग के सदस्य और भारत के अपर सॉलिसिटर जनरल है। 11 जून, 2016 को उन्हें 21 वें विधि आयोग का अंशकालिक सदस्य नियुक्त किया गया। 21 वें विधि आयोग में उनका कार्यकाल 1 सिंतबर, 2015 से 31 अगस्त, 2018 तक है। वे भारतीय जनता पार्टी (भाजपा) की राष्ट्रीय कार्यकारिणी समिति के सदस्य भी हैं। वे चण्डीगढ़ से 1996 में (11 वीं लोकसभा) और 1998 में (12 वीं लोकसभा) से निर्वाचित हुये थे। वे भारत के उच्चतम न्यायालय और पंजाब और हरियाणा उच्च न्यायालय में चण्डीगढ़ में वरिष्ठ अधिवक्ता है।
एचएएल एचटीटी-40
एचएएल एचटीटी-40 हिन्दुस्तान ऐरोनॉटिक्स लिमिटेड (एचएएल) एक बेसिक ट्रेनर वायुयान है। इसका प्रयोग भारतीय वायुसेना रिटायर्ड एचपीटी-32 दीपक वायुयान के स्थान पर किया जायेगा।
एचटीटी-40 ऑल-मेटल, टैंडेम सीट एयरक्राफ्ट होगा जिसको टर्बोप्रॉप इंजन से शक्ति मिलेगी।
2012 के मध्य तक इसका भविष्य संदेह में था क्योंकि भारतीय वायुसेना ने एचटीटी 40 की जगह को भरने के लिए पिलाटस पीसी-7 एमके 2 का ऑर्डर दे दिया था। सितम्बर 2012 में वायु सेना ने अनोपचारिक रूप से यह जताया कि उन्होंने एचटीटी-40 को पीसी-7 एमके 2 जो कि दुनिया का एक जाना माना वायुयान है जो दुनिया भर में अपनी सेवा पहले से ही दे रहा है, से दुगनी क़ीमत होने के कारण नकार दिया। एक एमओडी ऑफिसर ने कहा, "रणनीतिक प्रतिरक्षा सामग्री में घरेलू क्षमताओं को बढ़ने के लिए हम अधिक मूल्य चुकाने को तैयार होंगे पर क्या एचएएल इस बात पर कोई तर्क दे सकता है कि बेसिक ट्रेनर रणनीतिक रूप से अहम है[?]"  एचएएल ने आईएएफ़ की घोषणा की पुष्टि नहीं की कि वह एचटीटी-40 को नहीं खरीदेगी न ही कंपनी ने यह बताया कि इस वायुयान का विकास जारी रहेगा या नहीं। कंपनी के प्रवक्ता ने कहा," हम अपने सभी एमओडी मामलों/प्रस्तावों को गुप्त रखते हैं... हमारे सारे प्रोजेक्ट के राष्ट्रीय हित को ध्यान में रख के ही होते हैं हालांकि, उनमें से कुछ फलीभूत होने के लिए समय लेते हैं "।
28 फेब्रुअरी8 2015 को यह रिपोर्ट किया गया कि भारतीय रक्षा मंत्रालय ने 68 एचएएल एचटीटी-40 ट्रेनर और 38 पिलाटस ट्रेनर को अपने वर्तमान के ट्रेनर को बदलने के लिये चुन लिया है।
21 जून 2015 को एचएएल ने हनीवैल जेरिट टीपीई332- 12बी को ट्रेनर को शक्ति देने के लिए चुना।
एचएएल ने 2 फरवरी 2016 को पहला प्रोटोटाइप बाहर निकाला।
31 मई 2016 को इसकी प्रथम उड़ान हुई। इसे एचएएल के चीफ टेस्ट पायलट, ग्रुप कैप्टन सुब्रमण्यम (रिटायर्ड) द्वारा उड़ाया गया। उड़ान 30 मिनट में खत्म हो गयी। पायलट ने अनेक चक्कर लगाये और वायुयान की परफॉर्मेन्स संतोषजनक पाई गयी।
शैकलटन हिमचट्टान
शैकलटन हिमचट्टान (Shackleton Ice Shelf) [पूर्व अंटार्कटिका]] के ३८४ किमी तट पर (रेखांश ९५° पूर्व से लेकर १०५° पूर्व) पर विस्तृत एक हिमचट्टान है। अपने पश्चिमी भाग में यह १४५ किमी तक सागर में फैली हुई है और पूर्व में सागर के ऊपर यह ६४ किमी की दूरी तक पहुँचती है। कुल मिलाकर यह ३३,८२० वर्ग किमी का क्षेत्रफल रखती है। यह मौसन सागर का भाग है और पश्चिम में रानी मेरी धरती के तट को पूर्व में विल्क्स धरती के नोक्स तट से अलग करती है।
हिमानीगत झील
हिमानीगत झील (subglacial lake) ऐसी झील होती है जो किसी हिमानी (ग्लेशियर), हिमचादर या बर्फ़ की टोपी के नीचे स्थित हो। इसके ऊपर बर्फ़ की एक मोटी तह होती है जिसके भीतर बंद एक अंदरूनी भाग द्रव पानी से भरा होता है। पृथ्वी पर ऐसी कई झीलें हैं और अंटार्कटिका की वोस्तोक झील सबसे बड़ी ज्ञात हिमानीगत झील है।
अंटार्कटिक हिमचादर
अंटार्कटिक हिमचादर (Antarctic ice sheet) पृथ्वी की दो ध्रुवीय हिम टोपियों में से एक है। अंटार्कटिका महाद्वीप का ९८% भूभाग इस हिमचादर द्वारा ढका हुआ है।
अंटार्कटिक हिमचादर पृथ्वी का सबसे विशाल बर्फ़ का समूह है। यह हिमचादर १.४ करोड़ वर्ग किमी पर फैली हुई है। तुलना के लिये भारत का कुल क्षेत्रफल १२ लाख वर्ग किमी से ज़रा अधिक है, यानि अंटार्कटिक हिमचादर भारत से १० गुना अधिक क्षेत्र पर विस्तृत है। इसमें ३ करोड़ घन किमी जल क़ैद है और यह विश्व के कुल मीठे पानी का नव्वे प्रतिशत (९०%) है। अगर यह पूरा पिघल जाये तो पृथ्वी के समुद्रों की सतह ५८ मीटर उठ जायेगी।
पार-अंटार्कटिक पर्वतमाला इस हिमचादर को पूर्वी अंटार्कटिक हिमचादर और पश्चिमी अंटार्कटिक हिमचादर में विभाजित करती है, जिनमें पूर्वी हिमचादर आकार में बड़ी है। पूर्वी अंटार्कटिक हिमचादर तो धरती पर टिकी है और यदी यह बर्फ़ न भी होती तो यह स्थान समुद्री-सतह से ऊपर होता लेकिन पश्चिमी अंटार्कटिक हिमचादर के नीचे की ज़मीन कहीं-कहीं पर समुद्र-सतह से २५०० मीटर नीचे है और बिना बर्फ़ के यह समुद्र का फ़र्श होता।
ग्रीनलैण्ड हिमचादर
ग्रीनलैण्ड हिमचादर (Greenland ice sheet) ग्रीनलैण्ड के ८०% भूभाग पर विस्तृत एक हिमचादर है। इसका कुल फैलाव १७,१०,००० वर्ग किमी पर है। अंटार्कटिक हिमचादर के बाद यह पृथ्वी का दूसरा सबसे बड़ा हिम का विस्तार है।
यह हिमचादर उत्तर-दक्षिण दिशा में २,४०० किमी तक फैली हुई है, जबकि इसकी सर्वाधिक चौड़ाई इसकी उत्तरी हिस्से में ७७° उत्तर के रेखांश (लैटिट्यूड) पर १,१०० किमी है। बर्फ़ की औसत ऊँचाई २,१३५ मीटर (७,००५ फ़ुट) है। हिमचादर में जमा बर्फ़ की तहों की मोटाई अधिकतर स्थानों में २ किमी से अधिक है और अपने सबसे मोटे भाग में ३ किमी से भी ज़्यादा है। ग्रीनलैण्ड हिमचादर के अलावा ग्रीनलैण्ड में अन्य हिमसमूह भी हैं - अलग-थलग हिमानियाँ (ग्लेशियर) और छोटी बर्फ़ की टोपियाँ कुल मिलाकर ७६,००० अए १,००,००० वर्ग किमी के बीच के क्षेत्रफल पर इस मुख्य हिमचादर की बाहरी सीमाओं पर फैली हुई हैं। अगर इस हिमचादर में क़ैद पूरा २८,५०,००० घन किमी जल पिघलाया जाए तो पूरे विश्व के सागरों की सतह औसत ७.२ मीटर (२४ फ़ुट) बढ़ जाएगी।
आयुष मंत्रालय
आयुष मंत्रालय, " आयुर्वेद, योग और प्राकृतिक चिकित्सा, यूनानी, सिद्ध और होमीओपैथी विभाग" संक्षिप्त में आयुष (Ayurveda, Yoga and Naturopathy, Unani, Siddha and Homoeopathy), भारत सरकार का एक सरकारी अंग है। इसका उद्देश्य उपर्युक्त की शिक्षा और अनुसन्धान को बढ़ावा देना है। आयुष मंत्रालय को 9 नवम्बर 2014 को आयुष विभाग को विस्तृत कर बनाया गया था।  आयुष मंत्रालय ने "आयुष आपके द्वार" नाम का एक योजना 2018 में बनाया, जिसके तहत आयुर्वेदिक तथा यूनानी अस्पताल के पांच किलोमीटर के दायरे में आने वाले गाँवो में निःशुल्क चिकित्सा कैंप लगाए जा रहे है। संस्कृत]] में आयुष का अर्थ जीवन होता है।
रोगहारी ओझा
रोगहारी ओझा (अंग्रेज़ी: medicine man, मेडिसन मैन) उत्तर व दक्षिण अमेरिका के कई आदिवासी जनजाति समाजों में पारम्परिक चिकित्सक व पारम्परिक धार्मिक नेता को कहते थे। इनका पात्र लगभग ओझा के समान था। यह समाज कबीलों में संगठित थे और इनमें कबीले के मुखिया और ओझा का स्थान अलग था। इनके पास पारम्परिक ज्ञान होता था और स्थानीय जड़ी-बूटियों और अन्य संसाधनों के प्रयोग से वे चिकित्सा करा करते थे। यह भी माना जाता था कि उनका इस भौतिक विश्व से बाहर किसी आत्मा जगत में भी सम्पर्क व प्रभाव था। कुछ इक्के-दुक्के स्थानों पर वर्तमान में भी ऐसे ओझा पाये जाते हैं।
अहिरवाड़ा
अहिरवाड़ा मध्य भारत या आधुनिक मध्य प्रदेश में पार्वती और बेतवा नदियों के बीच स्थित एक ऐतिहासिक क्षेत्र है। अहिरवाड़ा राज्य भिलसा और झांसी शहरों के बीच स्थित था।
आभीर अक्सर सौराष्ट्र के क्षत्रप शिलालेख में उल्लेखित होते रहे हैं। पुराणों और बृहद्संहिता के अनुसार समुद्रगुप्त काल में आभीर दक्षिणी क्षेत्र में शासक थे। जो धीरे-धीरे भारत के विभिन्न भागों में फैल गए। बाद की तारीख में इन्होंने मध्य प्रदेश में अहिरवाड़ा पर कब्जा कर लिया। संवत 918 के जोधपुर शिलालेख से स्पष्ट है कि राजस्थान में भी उनका कब्जा था। शिलालेख के अनुसार आभीर अपने हिंसक आचरण की वजह से, अपने पड़ोसियों के लिए एक आतंक थे।
औरंगजेब के शासनकाल में, अहिरवाड़ा खींची वंश के राजा धीरज सिंह के शासन के अधीन आ गया, जो ज्यादातर समय के लिए अहीर विद्रोह को दबाने और व्यवस्था बहाल करने में व्यस्त रहे।
पूरनमल 1714-1716 (ई॰) के दौरान मालवा क्षेत्र के एक अहीर शासक थे। 1714 में, जयपुर के राजा जयसिंह, मालवा में विकार दबाने में सफल हो गए। अफगान दंगाइयों ने अहीर नेता पूरनमल की मदद से सिरोंज पर नियंत्रण स्थापित कर लिया। अहीर देश (अहिरवाड़ा) अपने नेता पुरनमल के नेत्रत्व में अंग्रेज़ सरकार से विद्रोह के लिए खड़ा हो गया, उन्होंने सिरोंज से कालाबाग के लिए सड़कों को बंद कर दिया और रानोड और इंदौर के अपने गढ़ों से सरकार को परेशान करना जारी रखा। राजा जय सिंह अप्रैल 1715 में फिर सिरोंज पहुँचे और अफगान सेना को पराजित किया। परंतु जय सिंह द्वारा स्थापित यह शांति ज्यादा दिन तक नहीं टिक पायी और नवंबर 1715 में पूरनमल अहीर ने मालपुर में नए सिरे से लूट-पाट शुरू कर दी। रोहिला, गिरासिया , भील, अहीर व अन्य हिंदू राजशाही मालवा में चारों ओर से विद्रोह हेतु खड़े हो गए व स्थिति को नियंत्रित करने की सरकार की हर कोशिश को नाकाम कर दिया।
सेंट जॉन्स चर्च, कोलकाता
सेंट जॉन्स चर्च (अंग्रेजी:St. John’s Church), जो मूल रूप से एक गिरजाघर था, ब्रिटिश भारत में कोलकाता के प्रभावी रूप से राजधानी बनने के बाद ईस्ट इंडिया कंपनी द्वारा बनवाई गयी कुछ पहली सार्वजनिक इमारतों में से एक था। राजभवन के उत्तर-पश्चिमी कोने में स्थित इस चर्च, का निर्माण 1784 में एक सार्वजनिक लॉटरी के माध्यम से जुटाये गये 30,000 रुपयों से शुरू किया थाऔर यह निर्माण कार्य 1787 में पूरा हो गया। अर्मेनियाई और पुराने मिशन चर्च के बाद निर्मित यह गिरजा कलकत्ता (कोलकाता) का तीसरा सबसे पुराना चर्च है। सेंट जॉन चर्च का उपयोग 1847 तक कलकत्ता (कोलकाता) के अंग्रेज़ी कैथेड्रल के रूप में किया गया और इसके बाद सेंट पॉल कैथेड्रल को अंगरेज़ी कैथेड्रल के रूप में स्थापित किया गया। सेंट जॉन्स चर्च को सेंट मार्टिन-इन-द-फील्ड्स ऑफ लंदन के अनुसार मॉडल किया गया था।
ट्रेनर (वायुयान)
ट्रेनर, वायुयान का एक वर्ग है जो विशेष रूप से पायलटों और एयरक्रू को उड़ान प्रशिक्षण की सुविधा देता है। एक समर्पित ट्रेनर विमान में उपयोग के लिए अतिरिक्त सुरक्षा सुविधाओं जैसे संयुक्त उड़ान नियंत्रण, सरल कॉकपिट आदि विशेषतायें भी होती हैं।
नागरिक पायलटों को सामान्य रूप से दो या दो से अधिक सीटों वाले हल्के विमान में प्रशिक्षित किया जाता है जिसमें एक छात्र और प्रशिक्षक बैठ सके।
सरदार वल्लभ भाई पटेल स्टेडियम, अहमदाबाद
सरदार वल्लभभाई पटेल स्टेडियम, अहमदाबाद, गुजरात राज्य, के नवरंगपुर इलाके में स्थित एक खेल स्टेडियम है। इसे "स्पोर्ट्स क्लब ऑफ़ गुजरात स्टेडियम" के नाम से भी जाना जाता है। इस स्टेडियम को भारत में खोला गया सबसे पहला वनडे इंटरनैशनल क्रिकेट मैच की मेज़बानी करने का गौरव प्राप्त है। इस स्तदुम ने कई अंतर्राष्ट्रीय एवं घरेलु क्रिकेट मैचों की मेज़बानी की है। १९८२ में, मोंटेरा में इस्सी नाम के नए स्टेडियम के उद्घाटन के बाद से इससे अब किस्सी भी अन्तर्राष्ट्रीय प्रतियोगिता के लिए नहीं उपयोग किया जाता है। यह स्टेडियम, रंजी ट्राफी की गुजरात क्रिकेट टीम की गृहभूमिओं में से एक है।
इसमें, डे-नाईट मैचों के लिए, फ्लड लाइट जैसे सुविधाएं भी विद्यमान हैं, और घरेलु प्रतियोगिताएं यहाँ आये दिन आयोजित होती रहती हैं। अहमदाबाद नगर निगम इस खेल भूमि की अधिष्ठाता है। हालाँकि यह मुख्यतः क्रिकेट स्तदुम है, परंतु गुजरात सरकार द्वारा आयोजित अन्य कई कार्यक्रम यहाँ आयोजित किये जाते रहे हैं।
सरदार वल्लभ भाई पटेल स्टेडियम, वलसाड
सरदार पटेल स्टेडियम, गुजरात के वलसाड में स्थित एक क्रिकेट स्टेडियम है, जो की गुजरात क्रिकेट टीम के गृह-मैदानों में से एक है। इसे रन्जी ट्रॉफी जैसे घरेलु प्रतियोगिताओं के आयोजन के लिए अक्सर इस्तेमाल किया जाता है। बलसर ज़िला क्रिकेट एसोसिएशन इसका मालिक है, जो गुजरात क्रिकेट एसोसिएशन के अंतर्गत है। इसे वर्त्तमान स्थिति अनुसार, अंतर्राष्ट्रीय प्रतियोगिताओं के लिए उपयोग नहीं किया जाता है।
जयंती स्टेडियम
जयंती स्टेडियम, छत्तीसगढ़ राज्य के भिलाई नगर में, स्थित एक बहु-उपयोगी स्टेडियम है। यह भिलाई के इंद्रा प्लेस में अवस्थित है। इसे घरेलु प्रतियोगिताओं व अन्य कार्यक्रमों के लिए उपयोग किया जाता है। घरेलु क्रिकेट के मैदान होने के लिया उपयुक्त सारे प्रावधान यहाँ मौजूद हैं, तथा यहाँ क्रिकेट क अतिरिक्त, आइस हॉकी व अन्य खेलों से सम्बंधित प्रतियोगिताएँ भी आयोजित की जाती रहीं हैं।
नाड़ी (योग)
योग के सन्दर्भ में नाड़ी वह मार्ग है जिससे होकर शरीर की ऊर्जा प्रवाहित होती है। योग में यह माना जाता है कि नाडियाँ शरीर में स्थित नाड़ीचक्रों को जोड़तीं है।
कई योग ग्रंथ १० नाड़ियों को प्रमुख मानते हैं। इनमें भी तीन का उल्लेख बार-बार मिलता है - ईड़ा, पिंगला और सुषुम्ना। ये तीनों मेरुदण्ड से जुड़े हैं। इसके आलावे गांधारी - बाईं आँख से, हस्तिजिह्वा दाहिनी आँख से, पूषा दाहिने कान से, यशस्विनी बाँए कान से, अलंबुषा मुख से, कुहू जननांगों से तथा शंखिनी गुदा से जुड़ी होती है। अन्य उपनिषद १४-१९ मुख्य नाड़ियों का वर्णन करते हैं।
ईड़ा ऋणात्मक ऊर्जा का वाह करती है। शिव स्वरोदय, ईड़ा द्वारा उत्पादित ऊर्जा को चन्द्रमा के सदृश्य मानता है अतः इसे चन्द्रनाड़ी भी कहा जाता है। इसकी प्रकृति शीतल, विश्रामदायक और चित्त को अंतर्मुखी करनेवाली मानी जाती है। इसका उद्गम मूलाधार चक्र माना जाता है - जो मेरुदण्ड के सबसे नीचे स्थित है।
पिंगला धनात्मक ऊर्जा का संचार करती है। इसको सूर्यनाड़ी भी कहा जाता है। यह शरीर में जोश, श्रमशक्ति का वहन करती है और चेतना को बहिर्मुखी बनाती है।
पिंगला का उद्गम मूलाधार के दाहिने भाग से होता है जबकि ईडां का बाएँ भाग से।
सुषुम्ना नाड़ियों में इंगला, पिगला और सुषुम्ना तीन प्रधान हैं. इनमें भी सुषुम्ना सबसे मुख्य है। सुषुम्ना नाड़ी जिससे श्वास, प्राणायाम और ध्यान विधियों से ही प्रवाहित होती है। सुषुम्ना नाड़ी से श्वास प्रवाहित होने की अवस्था को ही 'योग' कहा जाता है। योग के सन्दर्भ में नाड़ी वह रास्ता है जिसके द्वारा शरीर की ऊर्जा का परिवहन होता है।
मेरुदण्ड
मानव शरीर रचना में 'रीढ़ की हड्डी' या मेरुदंड (vertebral column या backbone या spine)) पीठ की हड्डियों का समूह है जो मस्तिष्क के पिछले भाग से निकलकर गुदा के पास तक जाती है। इसमें ३३ खण्ड (vertebrae) होते हैं। मेरुदण्ड के भीतर ही मेरूनाल (spinal canal) में मेरूरज्जु (spinal cord) सुरक्षित रहता है।
मेरूदंड, रीढ़, या कशेरूक दंड अनेक छोटी अस्थियों से निर्मित होता है, जो कशेरूक (vertebrate) कहलाती हैं और जिनकी संख्या कुल 26 होती है-
त्रिकास्थि में पाँच अस्थियाँ सम्मिलित (fused) होती हैं जबकि कोसेजी में चार (३ से पाँच तक) अस्थियाँ एकाकार (fused) रहतीं हैं।
प्रत्यक्ष या अप्रत्यक्ष बल प्रयोग से कशेरूकों के अलग हो जाने पर मेरूदंड का भंग होता है जिसमें मेरूरज्जु का विदारण (tearing), या संदलन (crushing) संमिलित है जिसके फलस्वरूप चोट के स्थान के नीचे के भाग संवेदनहीन और संचलन शक्ति से शून्य हो जाते हैं। पहले ऐसे रोगी नीरोग नहीं हो पाते थे और शय्याव्रण और संक्रमण ग्रस्त होकर चिरकाल तक कष्ट भोगते और मर जाते थे। पिछले महायुद्ध के समय में अर्जित ज्ञान के कारण अब पैर के लकवे (paraplegic) के रोगी पहिएदार कुर्सियों में उपयोगी जीवन बिता सकते हैं।
मेरूदंड की वक्रता के अनेक कारण हो सकते हैं, जिनमें मुख्य है, मेरूदंड की गुलिकार्ति (tuberculosis)। कशेरूकों की काय अस्थिक्षय (caries) से नष्ट हो जाती है और उसके निपात (collapse) से कूबड़ निकल आता हे। स्पाण्डिलाइटिस (spondylitis) एक विकलांगकारी चिंताजनक स्थिति है जिसमें पीठ क्रमश: सीधी और अनम्य हो जाती है। कभी कभी दोषपूर्ण आसन की आदत, या चोट से असममित विकास के फलस्वरूप युवावस्था में पार्श्विक वक्रता उत्पन्न हो जाती है। इसे समुचित व्यायाम, या धनुर्बधनी (braces) पहनकर ठीक किया जा सकता है।
कभी-कभी पीठ के निम्न भाग के दर्द के निदान और शलयकर्म द्वारा उसकी चिकित्सा बहुत ही निराशजनक और उद्वेगकारी समस्या बन जाती है। इसकी जटिलता का अनुमान इस बात से सहज ही हो जाता है कि इस वेदना के स्रोत असंख्य हो सकते हें - मेरूदंड और श्रोणि प्रदेश (pelvis) की अस्थियाँ, इनके मध्य के असंख्य जोड़ और इस प्रदेश की असंख्य पेशियाँ तथा स्नायु। यह वेदना श्रोणि आंतरांग (Pelvis Viscera), अर्थात् मूत्राशय (bladder), प्रॉस्टेट, शुक्राशय, या अंडाशय, गर्भाशय तथा मलाशय में भी उठ सकती है। इन सबके अतिरिक्त मोच और तनाव भी हैं, जो मनुष्य के ऊर्ध्वाधर आसन के परिणामस्वरूप उत्पन्न होते हें जिनके लिये हमारी शरीर यंत्रावली अभी भी पर्याप्त उपयुक्त नहीं है।
प्राच्य कलीसिया
प्राच्य कलीसिया, ईसाई धर्म में, उन ईसाई कलीसियाओं अथवा सम्प्रदायों को कहा जाता है जो आराधना, धार्मिकता तथा संगठन के विषय में अंतिओक, येरुसलेम, बेबीलोन, सिकंदरिया और कुस्तुंतुनिया जैसे प्राचीन मसीही केंद्रों की प्रणाली अपनाते हैं उन्हें। इसे अक्सर पूर्वी कलीसिया भी कहा जाता है, क्योंकि वे रोम के पूरब में केंद्रित हैं। पूर्वी कलीसिया का इतिहास महाविच्छेद पर केंद्रित है, जब पहली बार, ईसाई धर्म दो सम्प्रदायों में बंटा। इन समुदायों के सदस्य आजकल पश्चिम यूरोप तथा अमरीका में भी पाए जाते हैं। अधिकांश तो वे रोम के चर्च से अलग हो गए हैं किंतु उनमें सब मिलाकर लगभग डेढ़ करोड़ काथलिक हैं, जो रोम का शासन स्वीकार करते हैं यद्यपि वे अन्य प्राच्य चर्च वालों की भाँति पूजा में अपनी ही प्राचीन पद्धति पर चलते हैं और अन्य रोमन काथलिक समुदायों की तरह लैटिन भाषा का प्रयोग नहीं करते। रोम से संयुक्त रहने वाले प्राच्य चर्चों को और उनके सदस्यों को पूर्वी कैथोलिक चर्च या एकतावादी कहते हैं।
रोम से अलग रहने वाले प्राच्य चर्चों की सिंहावलोकन उनके अलग हो जाने के कालक्रमानुसार यहाँ प्रस्तुत है।नेस्तोरियन ईसाइयों की संख्या आजकल लगभग एक लाख है, वे मुख्य रूप से अमरीका, रूस, ईराक, ईरान तथा दक्षिण भारत में (लगभग ५,०००) रहते हैं। उत्पत्ति की दृष्टि से वे सभी समुदाय कुस्तुंतुनिया से संबद्ध हैं, किंतु सन् १४४८ ई. में रूस का चर्च स्वाधीन हो गया और बाद में बहुत से राष्ट्रीय समुदायों ने अपने को स्वतंत्र घोषित किया। फिर भी आजकल पूर्व यूरोप के बहुत से अर्थोदोक्स चर्च (यूनान, साइप्रस, अलबानिया, हंगरी, चेकोस्लोवाकिया, पोलैंड) कुस्तुंतुनिया अथवा पेत्रियार्क को अपना अध्यक्ष मानते हैं, यथापि व उनका हस्तक्षेप स्वीकार नहीं करते। सर्विया (यूगोस्लाविया), बुलगारिया, रूमानिया तथा जार्जिया के आर्थोदोक्स समुदाय अपने को पूर्ण रूप से स्वतंत्र घोषित कर चुके हैं।
पाचवीं शती में जब सीरिया तथा मिस्त्र के अधिकांश ईसाई अलग हो गए तो उनमें से कुछ कुस्तुंतुनिया के साथ रहे थे, उनको मेलकाइट (Melkite) कहा जाता है। बाद में वे कुस्तुंतुनिया के साथ आर्थोदोक्स बन गए किंतु इधर वे पर्याप्त संख्या में रोमन काथलिक चर्च में सम्मिलित हुए।
आर्थोदोक्स ईसाइयों की कुल संख्या बीस करोड़ से अधिक है, उन समुदायों में से रूस का आर्थोदोक्स चर्च सबसे महत्वपूर्ण है।
पीटर थॉमसन
पीटर थॉमसन (जन्म: 1948,सुवा) एक फिजी राजनयिक हैं। वे संयुक्त राष्ट्र में फिजी के स्थायी प्रतिनिधि हैं।हाल ही में संयुक्त राष्ट्र महासभा ने उन्हें 71 वें महासभा अधिवेशन के लिए अध्यक्ष निर्वाचित किया है। वे महासभा के वर्तमान अध्यक्ष मोगेंस लिकेटोफ्ट के स्थान पर सितंबर, 2016 के 71 वें महासभा अधिवेशन से अपना कार्यकाल प्रारंभ करेंगे।
सुप्रिया साहू
सुप्रिया साहू एक भारतीय प्रशासनिक सेवा के वरिष्ठ अधिकारी है। वे वर्ष 1991 बैच की तमिलनाडु कैडर की आईएएस अधिकारी हैं। 16 जून, 2016 को केंद्र सरकार ने उन्हें दूरदर्शन का महानिदेशक नियुक्त किया। उन्हें इस पद पर 3 वर्षों के लिए प्रतिनियुक्त के आधार पर नियुक्त किया गया है। यह पद वर्ष 2014 से रिक्त था।
भंजन वोल्टता
किसी अचालक की भंजन वोल्टता ( breakdown voltage) वह न्यूनतम वोल्टता है जिसके लगाने पर उस इन्सुलेटर का कुछ विद्युत का चालन करने लग जाता है।
किसी डायोड की भंजन वोल्टता उसके कैथोड और एनोड के बीच आरोपित (कथोड पर धनात्मक) वह न्यूनतम वोल्टता है जिसके लगाने पर वह डायोड उल्टी दिशा में चालन आरम्भ कर दे। एस सी आर और ट्रायक आदि का फॉरवर्ड भंजन वोल्टता भी होती है।
जहाँ
खिड़की (धारावाहिक)
खिड़की भारतीय हिन्दी धारावाहिक है, जिसका प्रसारण सोनी के सब टीवी पर 28 जून 2016 से शुरू हुआ। यह सोमवार से शुक्रवार रात को 9:30 बजे प्रसारित होगा। इसमें सब टीवी के दर्शकों द्वारा भेजे गए कहानियों को दिखाया जाता है।इसके सभी कहानियों को दर्शकों द्वारा भेजे गए कहानियों से लिया गया है। इसके लिए दर्शकों ने 8,000 से अधिक कहानियों को भेजा था। इसमें से कुछ कहानियों को दिखाने के लिए चुना गया। इसमें हर कहानी को तीन से आठ दिन में ही समाप्त किया जाएगा।
सब टीवी के अनुज कपूर ने इस धारावाहिक की जानकारी देते हुए कहा कि "सब टीवी में हम हमेशा अपने दर्शकों के लिये अनूठे कार्यक्रमों को पेश करने का प्रयास करते हैं। इस परियोजना के माध्यम से हम भारतीय परिवारों के लिये अपनी मजाकिया कहानियों को दुनिया के सामने बयां करने का द्वार खोल रहे हैं। सब टीवी द्वारा इन कहानियों के लिये एक मंच उपलब्ध कराया जायेगा, जिसमें प्रत्येक सप्ताह इस तरह की एक कहानी दिखाई जायेगी।"
पाशन नियम
पाशन नियम (Paschen's Law) एक समीकरण है जो दो इलेक्ट्रोडों के बीच भरी गैस की भंजन वोल्टता बताता है। इस नियम का नाम फ्रेड्रिख पाशन (Friedrich Paschen) के नाम पर पड़ा है जिसने १८८९ में यह नियम दिया था।
जहाँ
अधिक दाब तथा अधिक इलेक्ट्रोड-दूरी हो तो भंजन वोल्टता का मान मोटे तौर पर दाब और दूरी के गुणनफल के समानुपाती होता है। कभी-कभी इसी सरल नियम को ही पाशन का नियम कह दिया जाता है।
पाशन वक्रों से स्पष्ट है कि किसी विशेष दाब (जो न बहुत कम हो, न बहुत अधिक) पर भंजन वोल्टता न्यूनतम होती है। अतः भंजन वोल्टता अधिक पाने के लिए या तो बहुत कम दाब रखा जाना चाहिए या पर्याप्त रूप से उच्च दाब।
रिश्तों का सौदागर - बाजीगर
रिश्तों का सौदागर - बाजीगर भारतीय हिन्दी धारावाहिक है, जिसका प्रसारण लाइफ ओके में 20 जून 2016 को होगा। इसका निर्माण धवल गड़ा और गुरुदेव भल्ला ने किया है।
इसकी कहानी आरव और अरुंधति के इर्द-गिर्द घूमते रहती है, जो एक दूसरे से बहुत प्यार करते रहते हैं। अरुंधति को हैरान करने का आरव कोई भी मौका नहीं छोड़ता है। दोनों की शादी जल्द ही होने वाली होती है, लेकिन शादी के दिन आरव बताता है कि वो अरुंधति से नफरत करता है। अरुंधति ने बहुत पहले कभी उसे थप्पड़ मारा था, जिसका बदला लेने के लिए उसने ये सब किया। आरव ये सब बता कर मंडप छोड़ के चले जाता है।
अरुंधति उसके दिये इस सदमे से अब भी बाहर नहीं आए रहती है। उसे पता चलता है कि वो आरव के बच्चे की माँ बनने वाली है, लेकिन उसका गर्भपात हो जाता है। इसके बाद अरुंधति उससे बदला लेकर अपना सम्मान वापस पाना चाहती है। इसके लिए वो आरव के घर उसकी पत्नी बन कर रहने लगती है।
आरव उसे पत्नी के रूप में स्वीकार कर लेता है और दोनों शादी कर लेते हैं। उसके बाद आरव उसे अपने घर से निकालने के लिए कई सारी योजना बनाते रहता है। अरुंधति एक दिन साहिल का जन्मदिन मनाते रहती है, जिससे आरव की मानसिक स्थिति खराब हो जाती है। इसके बाद वो बच्चों की तरह बर्ताव करने लगता है। पारुल वहीं आरव और अरुंधति को मारने की योजना बनाते रहती है और गुंडों को उन्हें मारने के लिए भेजती है। किसी तरह दोनों बच कर भाग जाते हैं।
अंत में पारुल की सच्चाई सारे परिवार के सामने आ जाती है। पुलिस मौके पर आ जाती है और पारुल को गिरफ्तार कर लेती है। आरव और अरुंधति फिर एक दूसरे से मिल जाते हैं और इसी के साथ कहानी समाप्त हो जाती है।
इश्क़बाज़
इश्क़बाज़ भारतीय हिन्दी धारावाहिक है, जिसका प्रसारण स्टार प्लस में 27 जून 2016 से शुरू हुआ। इसमें मुख्य किरदार में नकुल मेहता, कुणाल जयसिंह और लीनेश मट्टू हैं। ये तीनों तीन भाइयों, शिवाय, ओमकारा और रुद्र की भूमिका निभा रहे हैं। इस धारावाहिक ने अगस्त 2018 को कुल 600 एपिसोड पूरे किए और 27 जून 2018 को इसने अपने दो साल पूरे किए हैं।
ये कहानी तीन भाइयों शिवाय, ओमकारा और रुद्र की है।
इंटरनेट प्रोटोकॉल 4
इंटरनेट प्रोटोकॉल संस्करण 4 (IPv4) "इंटरनेट प्रोटोकॉल" (IP) का चौथा संस्करण है। यह इंटरनेट और अन्य पैकेट-स्विच नेटवर्क में मानकों-आधारित इंटरनेटवर्किंग विधियों के मूल प्रोटोकॉल में से एक है। IPv4, 1982 में SATNET पर और ARPANET पर जनवरी 1983 में उत्पादन के लिए तैनात किया गया पहला संस्करण था। यह आज भी अधिकांश इंटरनेट ट्रैफ़िक को रूट करता है, इसके बावजूद एक उत्तराधिकारी प्रोटोकॉल, IPv6 की वर्तमान तैनाती है।
IPv4 एक 32-बिट एड्रेस स्पेस का उपयोग करता है जो 4,294,967,296 (232) अद्वितीय पते प्रदान करता है, लेकिन बड़े ब्लॉक विशेष नेटवर्किंग विधियों के लिए आरक्षित हैं।
मूल रूप से डिजाइन सुधार के लिए टीसीपी के v3 में आईपी परत को अलग किया गया था, और संस्करण 4 में स्थिर किया गया था। आईपीवी 4 का वर्णन आईईटीएफ प्रकाशन आरएफसी 791 (सितंबर 1981) में किया गया है, जो पहले की परिभाषा (आरएफसी 760, जनवरी 1980) की जगह है। मार्च 1982 में, अमेरिकी रक्षा विभाग ने सभी सैन्य कंप्यूटर नेटवर्किंग के लिए टीसीपी / आईपी को मानक घोषित किया।
IPv4 32 bit Ip-2 to the power of 32=4.3 billion ex. 191.251.111.293
यूरोपीय लोग
यूरोपीय लोग या यूरोपीय नस्लीय समूह उन लोगो का समूह है जो मूलत: यूरोप के निवासी हैं। मानवशास्त्र (एंथ्रोपोलोजी) जिसमें दुनिया में रह रहे विभिन्न मानवों की नस्लों और उनके उदग्म व प्रवास का अध्धयन किया जाता है के अनुसार दुनिया में पाए जाने वे लोग जो या तो यूरोपीय देशों में पैदा हुए और प्रवासी हो गये या वो लोग जिनके माता-पिता या पूर्वज यूरोप से थे यूरोपीय नस्ल के कहे जाते हैं। जर्मन विनिबन्ध "Minderheitenrechte in Europa" जिसे पैन और पीफिल ने सन 2002 में लिखा, यूरोप में कुल ८७ विभिन्न प्रकार के लोग रहते हैं और इनमें से ३३ प्रकार की नस्लें कम से कम एक स्वतन्त्र देश में बहुतायत में पाई जाती हैं जबकि बाकी ५४ अल्पसंख्यक रह गयी हैं। यूरोप में कुल राष्ट्रीय अल्पसंख्यकों की संख्या यूरोप की कुल जनसंख्या ७७० मिलीयन की मात्र १४% यानि १ करोण ४ लाख है।
दक्षिण एशियाई लोगों के जीनोम और प्रमुख वंश यूरोपीय, अरब और बर्बर आबादी से निकटता से संबंधित हैं और वे या तो पश्चिमी एशिया या दक्षिण एशिया में ही उत्पन्न हुए हैं। भारतीय आबादी मुख्य रूप से कोकसॉइड जाति से संबंधित है और यूरोपीय, अरब और उत्तरी अफ्रीकी आबादी से निकटता से संबंधित है। मोंडल 2017 के अनुसार, थिस मजबूत आनुवांशिक संबंध प्राचीन नमूनों में भी पाया जाता है और साझा वंशावली के भारतीय मूल की ओर इशारा कर सकता है। एक पूर्ण जीनोम विश्लेषण (नेचर (पत्रिका) 2019 में प्रकाशित) ने निष्कर्ष निकाला कि भारतीय, यूरोपीय, अरब और बर्बर आबादी निकटता से संबंधित हैं और इसे उप-सहारा अफ्रीकी और पूर्वी एशियाई आबादी से अलग किया जा सकता है।
वेंचुरी प्रभाव
किसी पाइप में द्रव का प्रवाह होने पर जहाँ पाइप पतला होता है (अर्थात जहाँ द्रव का वेग अधिक होता है) वहाँ द्रव का दाब कम हो जाता है, इसे ही वेंचुरी प्रभाव ( Venturi effect) कहते हैं। इस प्रभाव का नामकरण इटली के भौतिकविज्ञानी गिओवानी बतिस्ता वेन्चुरी (Giovanni Battista Venturi (1746–1822)) के नाम पर किया गया है।यह बरनोली के सिद्धांत पर कार्य करता है
बेलखरनाथ मन्दिर
बाबा बेलखरनाथ मन्दिर (धाम) उत्तर प्रदेश के प्रतापगढ़ जनपद मे सई नदी के तट पर स्थित हैं। बाबा बेलखरनाथ धाम प्रतापगढ़ मुख्यालय से १५ किलोमीटर पट्टी मार्ग पर लगभग ९० मीटर ऊँचे टीले पर स्थित है। यह स्थल ग्राम अहियापुर में स्थित है। वर्ष में एक बार महाशिवरात्रि पर्व पर व् प्रत्येक तीसरे वर्ष मलमास में यहाँ १ महीने तक विशाल मेला चलता है जिसमे कई जिलो से शिवभक्त व संत महात्मा यहाँ आकर पूजन प्रवचन किया करते हैं। प्रत्येक शनिवार को यहाँ हजारो की संख्या में पहुचने वाले श्रद्धालु भगवान शिव की आराधना किया करते है।
बाबा बेलखरनाथ मंदिर का नाम बिलखरिया राजपूतो के नाम पर पड़ा। कई दशकों पहले सई नदी के किनारे की उपजाऊ जमीन पर सूर्यवंश के दिक्खित वंश कश्यप गोत्र के बिलखरिया राजपूतों  का एक छत्र राज्य था। बिलखरिया राजपूतों का मूल उद्गम राजस्थान या बिहार के आसपास की कोई जगह मानी जाती है।  हालांकि इसके पीछे कोई ठोस प्रमाण उपलब्ध नहीं हो पाया है कि बिलखरिया राजपूत इतनी दूर से परगना पट्टी में किस उद्देश्य से आए थे।  कुछ इतिहासकारों का मानना है कि राजस्थान के किसी प्रांत में भयानक सूखा पड़ने के कारण बिलखरिया राजपूतों को वहां से पलायन करना पड़ा।  सूखे की त्रासदी झेलने के बाद उन्होंने तय किया कि अब वह उसी जगह निवास करेंगे जहां पर कोई नदी बहती हो।  कुछ समय उन्होंने इलाहाबाद के किसी भाग में गंगा नदी के किनारे वास किया किंतु वर्षा के समय गंगा नदी में आने वाली बाढ़ के कारण उन्हें फिर से पलायन करना पड़ा।  आखिरकार उन्होंने सईं नदी के किनारे एक ऊँचे टीले पर अपना निवास स्थापित किया।  यहाँ पर न तो सूखा पड़ने की संभावना थी और न ही बाढ़ आने की। बिलखरिया राजपूतों ने बेलखरनाथ कोट का निर्माण कराया। जिसका खंडहर आज भी मौजूद है।
बिलखरिया राज्य के विनाश के बाद इस किले तथा शंकर जी के स्थान पर जंगल बन गया जहाँ लोग लकड़ी काटने जाया करते थे। एक दिन एक व्यक्ति की नजर शिव जी पर पड़ी तो उसने पत्थर समझ कर शिवलिंग पर अपनी कुल्हाड़ी तेज करना शुरू कर दिया और पत्थर पर कुल्हाड़ी मार दी जिसका निशान आज भी मौजूद है उस व्यक्ति को बिजली सा झटका लगा और वो बेहोश हो गया। उसके कानो में डमरू की आवाज सुनाई दी साथ ही वह गूंगा और बहरा हो गया। इसके बाद उसने साईं नदी में स्नान कर शिव स्थान पर पूजा शुरू कर दी। मंदिर बनने से पहले वहाँ पर अरघा का टुटा हुआ भाग विद्यमान था। उसी समय भगतो ने शिवलिंग के ऊपर छप्पर बना दिया बाद में भगवान शिव की प्रेरणा से राजा दिलीपपुर द्वारा वहाँ छत का निर्माण कराया गया। कालांतर में राजा दिलीपपुर ने कई बार मंदिर बनवाने का प्रयास किया। दिन में तो मंदिर बनती पर दूसरे दिन मंदिर गायब रहती। लोग हैरान थे कि ऐसा क्यूँ हो रहा है। इसी बीच गांव के निवासी शिव हरख ब्रह्मचारी ने मंदिर बनवाने का प्रयास तो उन्हें पूजा अर्चना के बाद तीन पीढ़ी में मंदिर बनने का ज्ञान हुआ।
वर्ष 1916 में छपी पुस्तक वस्तु गोत्र चौहान बंश छंदों में रचित एक ग्रन्थ है। जिसमे लिखा है कि मर्यादा पुरूषोत्तम भगवान श्रीराम ने अपने वनवास के समय बेल नृपति के शासनकाल में बेलखरनाथ महादेव की पूजा की थी।
धाम परिसर में राम, जानकी, हनुमान जी और विश्वकर्मा भगवान के मंदिरों के साथ ही कई धर्मशालाएं और सराय का भी निर्माण किया गया है। पीपल के वृक्षों से आच्छादित मंदिर परिसर तक सीढ़ी नुमा रास्ते और चारों तरफ फैला जंगल इसकी शोभा में चार चांद लगा रहे हैं।
प्रेम लाल जोशी
डॉ॰ प्रेम लाल जोशी (जन्म: ४ फरवरी, १९५२) एक प्रख्यात भारतीय शिक्षकविद, विद्वान, लेखक एवं मल्टीमीडिया विश्वविद्यालय, मलेशिया में एकाउंटिंग के प्रोफ़ेसर हैं। वें "सेण्टर फॉर एक्सीलेंस इन बिज़नेस परफॉरमेंस" (CEBP) के अध्यक्ष हैं। वें "इंटरनेशनल जर्नल ऑफ एकाउंटिंग ऑडिटिंग एंड परफॉरमेंस इवैल्यूएशन" (IJAAPE) के संस्थापक एवं मानद सम्पादक, "एफ्रो एशियन जर्नल ऑफ फाइनेंस एंड एकाउंटिंग" (AAJFA) के प्रबंध सम्पादक तथा "इंटरनेशनल जर्नल ऑफ फाइनेंस एंड एकाउंटिंग स्टडीज़", ऑस्ट्रेलिया के सहयोगी सम्पादक हैं। वें बजट और वित्तीय लेखा पर छह पुस्तकों के लेखक हैं। अपनी पुस्तकों के अतिरिक्त, इनके १०० से अधिक शोध पत्र विश्व के कई मान्यता प्राप्त अंतरराष्ट्रीय पत्रिकाओं में प्रकाशित हो चुके हैं। वर्ष १९८१ में प्रेम लाल जोशी ने हेमवती नंदन बहुगुणा गढ़वाल विश्वविद्यालय से वाणिज्य (वृत्त एवं लेखाकरण) में पीएचडी की सर्वोच्च शैक्षिक डिग्री प्राप्त की। इन्होंने वर्ष १९७५ में दिल्ली विश्वविद्यालय से वाणिज्य में परास्नातक किया हैं। इन्हें १९७९ में भारतीय समाज विज्ञान संशोधन परिषद, नई दिल्ली द्वारा टीचर फेलोशिप (शिक्षक अनुदान) प्राप्त हुआ।
१९८० के दशक के दौरान इन्होंने गढ़वाल विश्वविद्यालय में काम किया और विश्वविद्यालय में वाणिज्य की संकाय स्थापित करने में महत्वपूर्ण भूमिका निभाई। इन्होंने इंटरनेशनल जर्नल ऑफ एकाउंटिंग ऑडिटिंग एंड परफॉरमेंस इवैल्यूएशन, एफ्रो एशियन जर्नल ऑफ फाइनेंस एंड एकाउंटिंग और एफ्रो एशियन जर्नल ऑफ फाइनेंस एंड एकाउंटिंग नामक वृत्त तथा लेखा अध्ययन पर आधारित अंतर्राष्ट्रीय पत्रिकाओ की स्थापना किया, जिसके वें मुख्य सम्पादक हैं। गूगल स्कॉलर के एक मूल्यांकन के अनुसार अंतर्राष्ट्रीय विद्वानों ने डॉ॰ प्रेम लाल जोशी के लेखो और शोध पत्रों को 822 बार अपने लेखो अथवा पत्रों में सन्दर्भ दिया हैं। बहरीन के शिक्षा मंत्रालय के संमत्रण में संयुक्त राष्ट्र शैक्षिक, वैज्ञानिक एवं सांस्कृतिक संगठन (यूनेस्को) के परामर्श पर डॉ॰ प्रेम लाल जोशी ने एकाउंटिंग पर दो पुस्तकें लिखी, जो बहरीन की सरकारी विद्यालयों के पाठ्यक्रम में सम्मिलित हैं। वें वर्ष २००५ से २००६ तक एएए के सूचना प्रौद्योगिकी समिति के सदस्य और इंडियन ऑडिट एसोसिएट्स के उपाध्यक्ष थें। वर्ष १९९५ से २०१२ तक यूरोपीय एकाउंटिंग एसोसिएशन के भी सदस्य थे। डॉ॰ एम. एल. जोशी की वित्त और लेखा अध्ययन पर अब तक ६ किताबें प्रकाशित हो चुकी हैं।
का (चलचित्र)
का
का एक् राष्ट्रपति पुरस्कार प्राप्त् ओडिआ चलचित्र हे। सन १९६६ मे ये परदे पर आयि थि। इस्का निर्द्दशक सारदा प्रसन्न नायक (छद्मनाम सिद्धार्थ) थे। चलचित्र निर्द्देशक "सूर्य देओ"के मनना हे की ये चलचित्र बम्बे निर्द्देशक "रामचन्द्र ठाकुर (ठाकुर भाइ) ओर गोर-पार्बती सम्मिलीत हुए "सिद्धार्थ" छ्द्म्नाम ब्यब्हार कर के निर्द्देशना दि गयी थी। इस चलचित्र मे बिभिन्न भूमिका मे श्ररत पूजारी, चन्दना बानार्जी, झरणा दास, गोर घोष आदि अभिनय किये थे। ये चलचित्र सारथि फिल्म द्वारा प्रयोजित कि गयि थि। इस चलचित्र [[कान्हु चरण महान्ति[[ के द्वारा लिखित् समान नाम धारी "का" उपन्यास के आधार पर की गयी थी।  इस चलच्चित्र मे अभिनय करने वाले कलाकार हे :[[श्रेणी:ओड़िया फ़िल्में]]
रमण रेती
रमण रेती, मथुरा और महावन के बीच स्थित एक स्थान है।
इस स्थान पर रमण बिहारी जी का मंदिर है। माना जाता है कि संत रसखान ने यहां तपस्या की थी। यहां इनकी समाधि भी बनी हुई है। रमण बिहारी जी के प्राचीन मंदिर के जर्जर होने के कारण नए मंदिर में रमण बिहारी जी को विराजमान किया गया है। मंदिर राधा कृष्ण की अष्टधातु की मूर्ति है। भक्तगण इनके दर्शन से पुण्य लाभ प्राप्त करते हैं। 1978 में आए बाढ़ से पहले रमण रेती में रेत ही रेत हुआ करता था। इस रमणीक वन में कदंब और पीपल के वृक्ष शोभा पाते थे। किसी समय इस वन में एक सिद्घ संत आत्मानंद गिरि आए। माना जाता है कि भगवान श्री कृष्ण ने इन्हें साक्षात् दर्शन दिए। इसलिए यह स्थान सिद्घ स्थान माना जाता है। यहां आने वाले दर्शनार्थी रमण रेती की मिट्टी से तिलक करके श्री कृष्ण के चरण रज को माथे से लगाने की अनुभूति करते हैं।
शिवराम शंकर आपटे
शिवराम शंकर आपटे उपाख्य दादासाहेब आपटे (1907 - 10 अक्टूबर, 1985), विश्व हिन्दू परिषद के संस्थापक तथा प्रथम महासचिव थे। उन्होने युनाइटेड प्रेस ऑफ इण्डिया में कार्य किया एवं बाद में हिन्दुस्तान समाचार नामक समाचार एजेन्सी की स्थापना की।
कुंग फ़ु योग
कुंग फ़ु योग एक चीनी-भारतीय फिल्म है। यह 28 जनवरी 2017 को भारत और चीन में प्रदर्शित होगी।
गणेश श्रीकृष्ण खापर्डे
गणेश श्रीकृष्ण खापर्डे (27 अगस्त, 1854 – 1 जुलाई 1938) भारतीय वकील, विद्वान, राजनीतिक कार्यकर्ता थे।
मैकेन्ज़ी नदी
मैकेन्ज़ी नदी (स्लैवी भाषा: "डेह-चो", बडी नदी या ईनुविआलुक्तुन: कुकपैक, विशाल नदी) कनाडा के नदियों में विशालतम और सबसे बडी नदी है, और मिसीसीपी नदी से छोटी है। यह उत्तर-पश्चिम प्रदेश के विशाल खाली और जंगली मैदानों में बहती है। नदी की लम्बाई 1,738 किलोमीटर (1,080 मील) है और यह उत्तर की तरफ़ आर्कटिक महासागर में मिलती है। उत्तरी अमेरिका से आर्कटिक में मिलने वाली यह विशालतम नदी है। अपनी सहायक नदियों को मिलाकर यह दुनिया की विशालतम नदियों में से एक है।